Suresh Gopi ഇത്തവണ ചോദിക്കാതെ സല്യൂട്ട് സുരേഷ് ഗോപിയെ കണ്ടയുടനെ സല്യൂട്ട് ചെയ്ത് എസ്ഐ Suresh Gopi News18 Malayalam Last Updated : September 17, 2021, 08:31 IST Share this: സല്യൂട്ട് വിവാദങ്ങള്ക്കിടെ സുരേഷ് ഗോപി എംപിക്ക് വീണ്ടും പോലീസ് സല്യൂട്ട്. കൊച്ചി ചേരാനെല്ലൂരില് ബിജെപിയുടെ സ്മൃതികേരം പദ്ധതിയുടെ ഉദ്ഘാടനത്തിന് എത്തിയപ്പോഴാണ് എംപിയെ കണ്ടയുടനെ ഡ്യൂട്ടിയിലുണ്ടായിരുന്ന എസ്ഐ സല്യൂട്ട് നല്കിയത്.കഴിഞ്ഞ ദിവസം ചോദിച്ചുവാങ്ങിയ സല്യൂട്ട് ഇത്തവണ ചോദിക്കാതെ തന്നെ ലഭിക്കുകയായിരുന്നു. സ്മൃതികേരം പദ്ധതിയുടെ ഭാഗമായി പണ്ഡിറ്റ് കറുപ്പന്റെ കൊച്ചി ചേരാനെല്ലൂരിലെ വീട്ടുവളപ്പില് തെങ്ങിന്തൈ നട്ടു മടങ്ങും വഴിയായിരുന്നു ചേരാനെല്ലൂര് എസ്ഐ എംപിക്ക് സല്യൂട്ട് നല്കിയത്. ചടങ്ങിനെത്തിയ സുരേഷ് ഗോപി സല്യൂട്ട് ചോദിച്ചുവാങ്ങിയതിനെ തുടര്ന്നുണ്ടായ വിവാദങ്ങള്ക്ക് മറുപടി നല്കിയില്ലെങ്കിലും ഇന്ന് 71ാ൦ പിറന്നാള് ആഘോഷിക്കുന്ന പ്രധാനമന്ത്രി നരേന്ദ്രമോദിക്ക് ആശംസകള് നേര്ന്നാണ് മടങ്ങിയത്.നേരത്തെ തൃശൂരില് പോലീസുകാരനില് നിന്നും സല്യൂട്ട് ചോദിച്ചുവാങ്ങിയതിനെ തുടര്ന്ന് എംപി വലിയ വിവാദങ്ങളില് പെട്ടിരുന്നു. പല കോണില് നിന്നും വിമര്ശനങ്ങളും സമൂഹമാധ്യമങ്ങളില് ട്രോളുകളും സുരേഷ് ഗോപിക്കെതിരെ ഉയര്ന്നിരുന്നു. എന്നാല് സുരേഷ് ഗോപിയുടെ നടപടിയെ പിന്തുണച്ച് കെ ഗണേഷ്കുമാര് എംഎല്എ രംഗത്ത് വന്നിരുന്നു. സുരേഷ് ഗോപി സല്യൂട്ട് ചോദിച്ചുവാങ്ങേണ്ടിവന്നത് ഉദ്യോഗസ്ഥന്റെ കുഴപ്പമാണെന്ന് ഗണേഷ് കുമാര് പറഞ്ഞത്. ഉദ്യോഗസ്ഥര് ഈഗോ കൊണ്ടുനടക്കരുതെന്നും ഗണേഷ് കുമാര് മാധ്യമപ്രവര്ത്തകരോട് പ്രതികരിച്ചു.അതേസമയം, എസ്ഐയെ നിര്ബന്ധിച്ചു സല്യൂട്ട് ചെയ്യിപ്പിച്ചതില് തെറ്റൊന്നും ഇല്ലെന്നായിരുന്നു നേരത്തേ സുരേഷ് ഗോപി പ്രതികരിച്ചത്. പോലീസ് അസോസിയേഷന് സംഭവത്തില് രാഷ്ട്രീയം കാണിക്കുന്നു എന്നായിരുന്നു സുരേഷ് ഗോപി പ്രതികരിച്ചത്. സല്യൂട്ട് അടിക്കുന്ന കാര്യത്തില് കാര്യത്തില് ചില വിവേചനങ്ങള് ഉണ്ടെന്നും സുരേഷ് ഗോപി കൂട്ടിച്ചേര്ത്തു എന്നാല് ഈ വാദം പോലീസ് അസോസിയേഷന് തള്ളി. സല്യൂട്ട് വിവാദം: സുരേഷ് ഗോപിയ്ക്ക് ചെരിപ്പുകൊണ്ട് സല്യൂട്ട് നല്കി യൂത്ത് കോണ്ഗ്രസിന്്റെ പ്രതിഷേധം സല്യൂട്ട് പരിപാടി നിര്ത്തണമെന്ന് സുരേഷ് ഗോപി സല്യൂട്ടില് ഇടപെട്ടത് രാഷ്ട്രീയ വിവേചനം ഉള്ളത് കൊണ്ട് സല്യൂട്ട് അടിക്കുന്ന പരിപാടി തന്നെ നിര്ത്തണം എന്നാണ് തന്റെ അഭിപ്രായമെന്ന് സുരേഷ്ഗോപി പാലായില് മാധ്യമപ്രവര്ത്തകരോട് പറഞ്ഞു. എന്നാല് ജനപ്രതിനിധികള്ക്ക് സല്യൂട്ട് അടിക്കേണ്ട എന്ന് ഡിജിപി പറഞ്ഞിട്ടുണ്ടോ എന്നും അദ്ദേഹം ചോദിച്ചു. അങ്ങനെയെങ്കില് ഡിജിപിയുടെ സര്ക്കുലര് കാണിക്കട്ടെ എന്നും സുരേഷ് ഗോപി പറഞ്ഞു. ഇക്കാര്യത്തില് സംഭവസ്ഥലത്തുണ്ടായിരുന്ന പോലീസ് ഉദ്യോഗസ്ഥന് പരാതി ഉണ്ടോ എന്നും അദ്ദേഹം ചോദിച്ചു. ഇല്ല എന്നാണ് അദ്ദേഹം വ്യക്തമാക്കുന്നത്. എന്നാല് പോലീസ് അസോസിയേഷന് രാഷ്ട്രീയം കാണിക്കുന്നു എന്നായിരുന്നു ഈ കാര്യത്തില് സുരേഷ് ഗോപിയുടെ മറുപടി. പോലീസ് അസോസിയേഷന്റെ രാഷ്ട്രീയം അംഗീകരിക്കാനാവില്ല. സല്യൂട്ടുമായി ബന്ധപ്പെട്ട് തനിക്കെതിരെ പരാതി ഉണ്ടെങ്കില് രാജ്യസഭാ അധ്യക്ഷന് നല്കുക എന്നായിരുന്നു മറുപടി.സല്യൂട്ട് അടിക്കുന്ന കാര്യത്തില് കാര്യത്തില് ചില വിവേചനങ്ങള് ഉണ്ടെന്നും സുരേഷ് ഗോപി കൂട്ടിച്ചേര്ത്തു. താന് ഇതിനെയാണ് ചോദ്യം ചെയ്തത് എന്നും പാലാ ബിഷപ്സ് ഹൗസില് മാര് ജോസഫ് കല്ലറങ്ങാട്ടിനെ കണ്ട ശേഷം സുരേഷ് ഗോപി മാധ്യമപ്രവര്ത്തകരോട് പറഞ്ഞു. സല്യൂട്ട് വിവാദത്തില് കടുത്ത വിമര്ശനമാണ് ഉയര്ന്നത്. പാലക്കാട് യൂത്ത് കോണ്ഗ്രസ് ചെരുപ്പുകൊണ്ട് സുരേഷ് ഗോപിയുടെ ചിത്രത്തിനുമുന്നില് സല്യൂട്ട് അടിച്ച് പ്രതിഷേധിച്ചിരുന്നു. Published by:Naveen First published: September 17, 2021, 08:31 IST bjp Suresh Gopi Suresh Gopi MP Suresh Gopi Salute Suresh Gopi News18 Malayalam Last Updated : September 17, 2021, 08:31 IST Share this: